شەفەق نیوز/ ئاژانس
وەزارت ناوخۆ لە باوەتەیل پۆلیس، ئمڕوو دووشەممە، راگەیان دەسگیرکردن پیاویگ ژن و دوێەت
خوەی و سزانن کوشتگە، لە رووداو نادیاریگ ک دویای دووارەکردن لێکۆڵینەوەگە چینە بندروسی.
لە بەیاننامەیگ
رەسیە ئاژانس شەفەق نیوز وت » وەڕێۆبەرایەتی دژە تاوان بەغداد، ئاشکرای رووداو نادیاریگ
کرد، دویای سزانن ماڵەگە تا تاوانەگە گوما بکریەێد، وتیش؛ لە رووژ هەیشت حوزەیران هەواڵەی
باوەت سزانن ماڵیگ لە ناوچەی زەعفەرانیە و سزانن و مردن ژن و دوێەت مناڵ ماڵەگە ئەرا
نووسینگەی تاوان کەڕادە کریا.
و دیاری کرد ک
لەوەر نادیاری رووداوەگە، وە کوتپڕ تیمیگ دروس کریا، و گشت ریکارەیل لێکۆڵینەوەگە دووارەو
کریا، تا رەسیا باوەڕیگ ک رووداوەگە تاوان بویە.
بەیاننامەگە وتیش؛
دویای مینەکردن بندروس کارەگە و گردەوکردن زانیارەیل لەو تاکەیل بنەماڵەگە، دەرکەفت
ک شوی قوربانیەگە توومەتبارە، و ئاشکرای تاوان خوەی وە سزاننڵو کوشتن دوو قوربانیەگە
کرد.
